Public procurement notice: Contract Notice
Published: 2022-02-22
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2022-03-16

Technical requirements: Hankinnan kohteena on Etelä-Karjalan keskussairaalan (EKKS) kuvantamisyksikön rintaradiologian erikoislääkärin tehtävät. Hankinnan tarkoituksena on turvata rintaradiologitoiminnan jatkuvuus EKKS:ssa, silloin kun HUSin omaa henkilöstöä ei ole riittävästi. Ostettavalla rintaradiologipalvelulla tarkoitetaan radiologista kokonaispalvelua, joka käsittää kaikki EKKS:n rintaradiologiatoimintaan liittyvät osa-alueet Tilaajan osoittamassa toimitilassa. Palvelu sisältää kliinisen mammografian, erikoistuvien ja erikoislääkäreiden opetuksen sekä tarvittaessa moniammatillisen meetingin pitämisen. Työhön sisältyy mm. biopsiat, lankamerkkaukset ja myös rintojen magneettitutkimusten ohjaaminen ja lausuminen.
Palveluun liittyvästä opetuksesta ja moniammatillisesta yhteistyöstä johtuen, palveluntuottajan tulee nimetä vain yksi radiologi palvelun tuottamiseen sekä yksi varahenkilö hänelle.
Arvioitu rintaradiologitarve on kolme (3) päivää kuukaudessa. Palvelua tarvitaan arviolta ja keskimäärin kahden (2) viikon välien yksi päivä (8 h) kerrallaan. Palvelua tilataan kuitenkin tarpeen mukaan, sikäli kun oma henkilöstö ei riitä palvelun tuottamiseen.
Palveluntuottajaksi valitaan yksi (1) hyväksytyn tarjouksen jättänyt tarjoaja. Palveluntuottaja valitaan edullisimman hinnan mukaan.
Mikäli kaksi tai useampi tarjoaja on saanut tarjousvertailussa saman pistemäärän, voittava tarjoaja arvotaan.
Sopimus on voimassa määräaikaisena kaksi (2) vuotta, minkä jälkeen HUSilla on oikeus jatkaa sopimusta edelleen toistaiseksi voimassa olevana.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä.
Alihankkijaa koskevat tiedot tulee antaa erillisellä liitteellä (tarjouspyynnön liite 4), joka ladataan osaksi tarjousta. Liite tulee nimetä "Alihankkijan tiedot".
Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon HUSin kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.
Ryhmittymää koskevat tiedot tulee antaa erillisellä liitteellä, joka ladataan osaksi tarjousta ja nimetään "Ryhmittymän tiedot".